《许子位惜别》
清代·钱陆灿

老来方识许文休，同作天涯汗漫游。东道诸侯争置酒，南朝秋漫一登楼。

故乡此去多红树，别后相思两白头。疁水虞山渔钓处，青鞋布袜有扁舟。

作者简介：（1612—1698）江南常熟人，字尔韬，号湘灵，又号圆沙。钱谦益族子。顺治十四年举人。以奏销案黜革。好藏书，教授常州、扬州、金陵间，从游甚众，以一穷老书生为东南文坛领袖。晚年居溪山北麓，老屋三间，临街诵读，声如金石。有《调运斋诗文随刻》。又从钱谦益《列朝诗集》辑出《小传》别行，并有所是正。